Кожная раніца ў рэдакцыі The Guardian пачынаецца з планёркі. На ўтульных жоўтых канапах рассажваецца кіраўніцтва і рэдактары аддзелаў, за імі на крэслах, а часам і на падлозе размяшчаюцца журналісты, аглядальнікі і калумністы. Мадэратар агульнай планёркі – галоўны рэдактар або ягоныя намеснікі. Пасля кароткага агляду мінулага нумару (што было паспяхова зроблена, а на што дарма не звярнулі ўвагу) каротка акрэсліваюцца найважнейшыя падзеі для будучага выпуску. Пазней на асобных планёрках рэпарцёраў, аналітыкаў ці калумністаў тэматыка будзе разглядацца больш дэталёва.